Belén Rueda

**María Belén Rueda García-Porrero**, máis coñecida como **Belén Rueda**, nada en Madrid o 16 de marzo de 1965, é unha actriz e presentadora de televisión española. Logo dunha extensa carreira televisiva en series e programas durante máis de dez anos, Belén Rueda debutou no cine en 2004 con *Mar adentro*, dirixida por Alejandro Amenábar, protagonizou *El orfanato* en 2007 e *Los ojos de Julia* en 2010. Nela compartiu repartición con actores como Javier Bardem ou Lola Dueñas e gañou ademais o premio como mellor actriz revelación na XIX edición dos Premios Goya.

## Biografía 
Os seus pais eran enxeñeiro de camiños e profesora de ballet. É a mediana de 3 irmás. Ós 7 anos trasladouse coa súa familia a Alacant debido a un problema de asma da súa irmá máis nova.

Estudou Arquitectura, aínda que fixo os seus primeiros pasos como modelo.

Estivo casada con Daniel Écija con quen tivo tres fillas, a segunda das cales morreu por un problema cardíaco sendo bebé. A data de 2006 o seu estado civil é divorciada.

Ós 18 anos, logo de terminar COU marcha a Madrid a estudar Arquitectura. Alí traballou como vendedora de pisos e modelo ata acabar de presentadora en Telecinco, onde traballou para varios programas da cadea, xunto a Emilio Aragón en moitas ocasións. Para esta mesma cadea traballou como actriz nas series *Periodistas* ou *Los Serrano*. Nos últimos anos decantouse polo cine e recibiu o Premio Goya á mellor actriz revelación en 2004 polo seu papel de Julia en *Mar adentro*.

En xaneiro de 2007 debutou no Teatro, coa obra *Closer*, que xa fora interpretada no cine por Julia Roberts.

En outubro de 2007 estreouse a súa segunda película, *El orfanato*, dirixida por Juan Antonio Bayona e protagonizada, ademais de Belén Rueda, por Fernando Cayo, Geraldine Chaplin e Roger Príncep. *El orfanato* foi a película elixida pola Academia Española para representar a España nos Oscar 2008.

## Filmografía 
* *El cuerpo* (2012)
* *No tengas miedo* (2011)
* *Los ojos de Julia* (Guillem Morales, 2010)
* *El mal ajeno* (2010)
* *There be Dragons* (2010)
* *Spanish Movie*, (2009)
* *8 citas* (2008)
* *Savage Grace* (2007)
* *El orfanato* (Juan Antonio Bayona, 2007)
* *Mar adentro* (Alejandro Amenábar, 2004)
* *Retruc* (2001) Corto

## Televisión 
* *B&b, de boca en boca* (2014-)
* *Luna, el misterio de Calenda* (2012)
* *El barco* (2011)
* *La princesa de Éboli* (2010)
* *Promesa de Amor* (2009-2010)
* *Saturday Night Live* (2009)
* *Los Serrano* (2003 - 2007)
* *Periodistas* (1998-2002)
* *Médico de familia* (1997)
* *En directo contigo* (1995)
* *Sin ir más lejos* (1995)
* *Ta tocao* (1994)
* *Tentación* (1993)
* *Noche, noche* (1993)
* *La ruleta de la fortuna* (1992)
* *Telecupón* (1991)
* *VIP Noche* (1990-1992)

## Teatro 
* *Closer* (2007)
## Premios 
;Premios Goya

;Premios Max de Teatro

;Fotogramas de Prata
* Candidata a mellor actriz de cine por *Los ojos de Julia* (2011).
* **Mellor actriz** de cine por *El orfanato* (2007).
* Candidata a melloractriz de teatro por *Closer* (2007).
* **Mellor actriz** de cine por *Mar adentro* (2004).
* Candidata a mellor actriz de televisión por *Los Serrano* (2003).

;Premios de la Unión de Actores
* **Mellor actriz protagonista de cine** por *El orfanato* (2007).
* Candidata a mellor actriz protagonista de televisión por *Los Serrano* (2005).
* **Mellor actriz revelación** por *Mar adentro* (2004).

;Círculo de Escritores Cinematográficos
* Candidata a mellor actriz protagonista por *El orfanato* (2007).
* **Premio revelación** por *Mar adentro* (2004).

;Premios ACE
* **Mellor actriz** por *El orfanato* (2007).
* Candidata a mellor actriz por *Mar adentro* (2004).

;Premios Saturn
* Candidata a mellor actriz por *El orfanato* (2007).

;Premios Protagonistas
* **Premio de cine** por *El orfanato* (2007).

;Premios Barcelona
* **Mellor actriz** por *El orfanato* (2007).

;TP de Ouro
* Candidata a mellor actriz por *Los Serrano* (2003).
* Candidata a mellor presentadora por *Ta tocao* (1994).